Kompleksus toob kaasa mega ebavinged küljed nimega kompleksid. Pidevalt mõttes olles on lihtne mõelda välja nõrkusi, negatiivseid külgi. Suurem osa probleemsusest tekib vist ette mõeldes, ennustades potentsiaalset tulemust. Kuid ma saan ennast kiita. Leides inspiratsiooni oma varasemastest tegudest on kerge saada ka julgustust. Kui mõtteid mitte mängu tuua, siis võib iga samm olla tegelikult lihtne. Ma läksin täna ka oma miitingule, mille ma varasemalt olin suureks mõelnud, täiesti casual stiilis ning ma sain sellega super hästi hakkama! Väiksed asju ikkagi on võimalik normaalseks pidada ning olukordi on võimalik normaalselt läbida. Lihtsalt ei tohi lasta ebakindlust sisse, siis ei ole pärast ka põhjust selle minema puksimiseks.    Olin täna ka tubli selles mõttes, et mul lõpuks sai mõõt täis  sellest, kuidas mulle koguaeg liikluses pähe istutakse ja elu ohtu seatakse ning kutsusin ühele Leedu rekkale politsei välja. Jälle samas kohas, kus ükskord mingi poolakas, peale Märjamaad üks lõik, kus on tõusud ja sellest tingituna pimenurgad, kes sõitnud peaks teadma, on vaja mingil matsil hakata mööda pressima olgugi, et tal ei ole lootustki oma manöövrit lõpetada enne, kui möödasõitu keelav märk tuleb. Ja alati kõike seda selleks, et otse minu ette mölutama jääda. See on nagu mingi mäng igavusest, et mitu  möödasõitu suudetakse teha.    Imelikud on muidugi nende ametkondade dispetšerite küsimused. Kui sõidad teelt välja, lumme ja jääd sinna kinni, siis millegi pärast arvatakse, et otseloomulikult kodanik teab täpipealt, mis kilomeetril see juhtus ning muidugi peab ta nägema lähimat märki, mis asukohast aimu annaks. Ja siis kui kraavi hakatakse rammima, siis peab loomulikult olema veel piisavalt külma pead ja taipu, et täpselt mäletada kabiini värvi ja muud. Mul ei tulnud mõttesegi sellele tähelepanu  pöörata, seega vaevalt, et ahv üldse kätte saadigi ja vaevalt, et vilkurhärrasid üldse kottiski aga vähemalt võtsin midagigi ette, selle asemel, et lihtsalt mõru pill taas alla neelata.    Iseenesest edu retsept elus: ära lase endale pähe istuda.